नस्सेआ बी बो कितै अर्थ नईं आया। गड्डी छुड़ियै रामनगरे दे मोड़ै द जाड़े च घड़ी टपान्दा ते फी दिक्खियै रातीं-बरातीं जाड़ों-जाड पंजाब जाई निकलदा ते बम्बई दी रेल फकड़ी लैंदा। उसलै सोच तां बतेरे कीते हे जे बम्बई जाङ्ग तां कुतै टैक्सी मिगी मिली गै जाग। में बम्बई भाएं नईं दिक्खी दी ही पर गल्लां बतेरियां सुनी दियां हियां। सुनी-सनाई दी गल्लैं उप्पर बम्बई मेरे अग्गें घुम्मन लगी पेई ही। ऊधंपुरे श कौवे ग्रां दा बालकृष्ण जेका बम्बई च डरैबरी करदा ऐ। पता नईं अल्लड़ सच दसदा हा जां झूठ पर ओदी गल्लै शा सच गै बझोन्दा हा। फी उसदी कश फोटुयें गी दिक्खियै जकीन होई जन्दा हा जे ए जे किश सनारदा सच गै होग। पैहलें कुसै सेठै दी कर चलांदा हा ते फी कुसै एक्टरसे दी कार चलान लगा हा। अस एक्टरसै दे फोटुआ गी तरसारने ते ओ उन्दी कारां चलान्दा, गल्लां बी करदा गै होग। कदैं भलेक्खै कन्नै उन्दी जिन्दु कन्ने बी छोई जन्दा होग ? उसलै मड़े गी शार्ट पौन्दा होग। ओ रुआरे-पारे दियां बड़ियां गल्लां सनान्दा एक्टरसें दियां। असैं गी मजा आई-आई जन्दा हा ते दिल कचा-कचा होन लगदा हा।